Eler

αγωνία ιερή | upwardpanic
2025-12-15 21:00 - 22:00, 2025-12-16 21:00 - 22:00 (Europe/Athens)
Ένα έργο-μαρτυρία που αποκαλύπτει τις άγνωστες πτυχές της γυναίκας που κρύβεται πίσω από το πιο σπουδαίο καλλιτεχνικό γεγονός του εικοστού αιώνα. Μια πρωτότυπη δραματουργία που αποτελείται εξ ολοκλήρου από τη βιογραφία και την αυτοβιογραφία της, ιδιωτικές επιστολές, δημοσιεύματα εφημερίδων και ντοκουμέντα της εποχής.

Εύα Palmer Σικελιανού:

μια πλούσια λευκή αμερικανίδαμέλος σαπφικού κινήματοςυφάντρα, καθηγήτρια βυζαντινής μουσικής

αντικαπιταλίστρια, απο-αποικιοκράτισσα

χορογράφος και σκηνοθέτιςδιοργανώτρια των Δελφικών Εορτώναντιστέκεται στη βιομηχανοποίηση, στον φασισμό και ηττάταιένας αργαλειός που υφαίνει τον χρόνο

Μια παράσταση που ακροβατεί ανάμεσα στην πολιτική δραματουργία και το τελετουργικό θέατρο, μια σπουδή πάνω στη γυναίκα που γεφύρωσε τον αρχαίο κόσμο με τον σύγχρονο και αναβίωσε το αρχαίο δράμα.

σύλληψη, ερμηνεία: Ελένη Νιωτάκηδραματουργία, σκηνοθεσία: κωνσταντινος αβράμηςσύνθεση, μουσικός επί σκηνής: Δέσποινα Γεώργαφωτογραφίες, trailer: Χαράλαμπος Ιωαννόπουλοςβοηθός παραγωγής: Αλέξανδρος Νιωτάκης

επικοινωνία: Γιώτα Δημητριάδηπαραγωγή: dispositif.

διάρκεια: 54′

με αγγλικούς υπέρτιτλους / with english surtitles

ΤΟ ΚΟΝΣΕΡΤΟ ΕΝΟΣ ΠΑΡΑΔΟΞΟΥ ΚΟΣΜΟΥ
2025-12-18 20:00 - 21:30
Μια, μουσική παράσταση διαφορετική απο ότι έχετε δεί ως τώρα.

Η Έλενα Ξυδιά, η διάσημη Ιπτάμενη Πιανίστρια παίζει πιάνο ζωντανά στη σκηνή με τον ίδιο της τον εαυτό.

Μαζί της, ένα σύνολο μουσικών και ηθοποιών ολογραμμάτων που εμφανίζονται ενώ δεν υπάρχουν.

Ζήσε το θαύμα της μουσικής και της τεχνολογίας στην πιο φαντασμαγορική παράσταση της χρονιάς!

Φως, ήχος, ψευδαίσθηση και πραγματικότητα ενώνονταισε μια ανεπανάληπτη εμπειρία, όπου η μουσική γίνεται εικόνακαι η φαντασία παίρνει σάρκα και οστά.

Ζήσε από κοντά, αυτά τα Χριστούγεννα, το φαινόμενο Piano Project.

Ένα κονσέρτο για τον πιο παράδοξο και πιο όμορφο κόσμο.

Σκηνοθεσία ΠΑΣΧΑΛΗΣ ΜΑΝΤΗΣΠαραγωγή LUMA PRODUCTIONS

ΑΜΛΕΤ*
2025-12-19 21:00 - 23:00, 2025-12-20 21:00 - 23:00
του Ανδρέα Φλουράκη

Ελεύθερη διασκευή από το ομώνυμο έργο του Ο. Σαίξπηρ

Μετά τη μεγάλη επιτυχία του Ριχάρδου ΙΙΙ* που παίχτηκε για δύο σεζόν στο Σύγχρονο Θέατρο η σκηνοθέτης Ρουμπίνη Μοσχοχωρίτη ανεβάζει με τον ίδιο ανατρεπτικό τρόπο τον Άμλετ* σε μια συμπαραγωγή του ΔΗΠΕΘΕ Κοζάνης, του ΔΗΠΕΘΕ Σερρών και της Animatheater, που θα συζητηθεί.

Πρόκειται για μεταγραφή του κλασικού αριστουργήματος του Ουίλιαμ Σαίξπηρ «Άμλετ», από τον Ανδρέα Φλουράκη. Η δράση μεταφέρεται από τα ανάκτορα της Δανίας στα γραφεία και στα υπόγεια μιας σύγχρονης πολυεθνικής εταιρείας, διατηρώντας τη βασική πλοκή και τα πρόσωπα της ιστορίας.

Στον κόσμο αυτό, οι μηχανορραφίες, οι συμμαχίες και οι προδοσίες δεν διαδραματίζονται πια σε θρόνους και παλάτια, αλλά σε διοικητικά συμβούλια και σε υπουργεία ξένων χωρών. Ο Άμλετ καλείται να αντιμετωπίσει όχι μόνο τον θάνατο του πατέρα του και τον γάμο της μητέρας του με τον Κλαύδιο, αλλά και την αποκάλυψη πως ο ίδιος ο πατέρας του δολοφονήθηκε για να καλυφθούν πιθανά εγκλήματα στα οποία ήταν μπλεγμένη η κατασκευαστική τους εταιρεία.

Με αναφορές στη σημερινή κοινωνικοπολιτική πραγματικότητα, η μεταγραφή φωτίζει τα διαχρονικά ερωτήματα του έργου: την αλήθεια και το ψέμα, την ευθύνη και τη συνενοχή, την προσωπική ηθική απέναντι στο δράμα του συνανθρώπου, τη λογική και την τρέλα. Ο Άμλετ του Φλουράκη παλεύει μέσα σε έναν κόσμο όπου η εξουσία εξαγοράζει συνειδήσεις και οι φανταστικές φιγούρες μπερδεύονται με τις ενοχές των ζωντανών.

Η σκηνοθεσία της Ρουμπίνης Μοσχοχωρίτη αναδεικνύει το πώς το σαιξπηρικό δράμα παραμένει επίκαιρο, δίνοντας νέα πνοή σε ένα κείμενο που συνεχίζει να συνομιλεί με τους αγώνες του σήμερα. Ένα έργο για τον κυνισμό, τον αμοραλισμό και την ανάγκη για αλήθεια, σε μια τολμηρή θεατρική ανάγνωση που συνδυάζει την κλασική τραγωδία με το σύγχρονο πολιτικό θέατρο.

Ιδιαίτερα ελκυστική για το νεανικό κοινό, η παράσταση προσφέρει έναν Άμλετ κοντά στις ανησυχίες των εφήβων: την ανάγκη για ταυτότητα και δικαιοσύνη, την αγωνία τους για το μέλλον. Η σημερινή γλώσσα, το αιχμηρό χιούμορ, οι αιφνιδιαστικές ανατροπές και τα σύγχρονα σκηνικά καθιστούν το έργο προσιτό και οικείο, δημιουργώντας μια θεατρική εμπειρία που μπορεί να αποτελέσει αφορμή για προβληματισμό των ενηλίκων, αλλά και για γόνιμο διάλογο με τη νέα γενιά.

ΣΥΝΤΕΛΕΣΤΕΣ:

Ελεύθερη διασκευή: Ανδρέας Φλουράκης, από το ομώνυμο έργο του Ουίλιαμ Σαίξπηρ

Σκηνοθέτιδα: Ρουμπίνη Μοσχοχωρίτη

Σκηνικά-Κοστούμια: Έλλη Εμπεδοκλή

Πρωτότυπη Μουσική: Κώστας Νικολόπουλος

Επιμέλεια Κίνησης: Φαίδρα Νταϊόγλου

Φωτισμοί: Γιώργος Αγιαννίτης

Βοηθός σκηνοθέτη: Ανδρομάχη Κωστογιαννοπούλου

Φωτογραφίες: Παναγιώτης Μαΐδης (φώτο promo), Αλέξανδρος Βρεττάκος (φώτο παράστασης)

Επικοινωνία: Χρύσα Ματσαγκάνη

Συμπαραγωγή Δη.Πε.Θε. Κοζάνης και Δη.Πε.Θε. Σερρών, σε συνεργασία με την AnimaTheater

ΗΘΟΠΟΙΟΙ:

Κωνσταντίνος Κάππας, Καλλιρρόη Μυριαγκού, Χρήστος Διαμαντούδης, Κωνσταντίνα Λάλλου, Σίμος Κωστάκογλου, Δημήτρης Κουστολίδης, Χαράλαμπος Παυλίδης, Αντωνία Γκούβη

Τιμές εισιτηρίων:

Γενική Είσοδος: 17 ευρώ

Μειωμένο: 14€

Ομαδικό: 12€

Ατέλειες: 8 ευρώ

Διάρκεια παράστασης: 105 λεπτά χωρίς διάλειμμα

Προπώληση εισιτηρίων:

https://www.more.com/gr-el/tickets/theater/amlet-tou-andrea-flouraki

Η παράσταση επιχορηγείται από το Υπουργείο Πολιτισμού

Θέατρο Ελέρ Ελένη Ερήμου

Φρυνίχου 10, Αθήνα

Τηλέφωνο: 21 1735 3928

Φίλοι, Φύλλα μες στο Δάσος
2025-12-20 10:00 - 10:40, 2025-12-20 11:30 - 12:10
Μια βρεφική παράσταση στο θέατρο ΕΛΕΡ

Από Σάββατο 1η Νοεμβρίου και κάθε Σάββατο

Μετά το καλοκαιρινό τους ταξίδι στον βυθό, η Πλιτς και η Πλατς βγάζουν τα σωσίβια και τα βατραχοπέδιλα και μας καλούν σε μια καινούρια περιπέτεια, ένα μαγικό πικ-νικ στο φθινοπωρινό δάσος. Αυτή τη φορά οι μικρές μας φίλες φορούν τα σκουφάκια τους, τα αδιάβροχα, τα ζεστά καλτσάκια τους και η βόλτα τους μόλις ξεκινά!

Το πολύχρωμο πέπλο των πεσμένων φύλλων, το φύσημα του ανέμου, το κελάηδημα των πουλιών και οι κρυφές φωλιές των ζώων είναι ένα διαδραστικό ταξίδι γεμάτο εντυπωσιακούς ήχους. Οι λιλιπούτειοι θεατές θα έχουν την ευκαιρία να βιώσουν μια μοναδική αισθητηριακή εμπειρία με εικόνες, κινήσεις και ρυθμούς εμπνευσμένους από το φυσικό περιβάλλον και τις εποχικές αλλαγές μέσα από πρωτότυπη μουσική δημιουργημένη ειδικά για τη βρεφική παράσταση.

Τα μικρά παιδιά με τους συνοδούς τους κάνουν παρέα με τα χαριτωμένα ζωάκια του δάσους, γνωρίζουν τις κεφάτες περιπατήτριες Πλιτς και Πλατς, παίζουν και χαίρονται μέσα από την πρώτη τους θεατρική εμπειρία, όπου αναδεικνύεται η αλληλεγγύη και ο σεβασμός στη φύση!

Η παράσταση «Φίλοι, Φύλλα μες στο Δάσος» έχει σχεδιαστεί ειδικά για βρέφη και παιδιά ηλικίας 6 μηνών έως 2 ετών. Πρόκειται για μια παιδαγωγικά μελετημένη εμπειρία που προάγει τη φαντασία, την παρατηρητικότητα και την αλληλεπίδραση των βρεφών με το περιβάλλον στον ζεστό και κατάλληλα διαμορφωμένο χώρο του Θεάτρου ΕΛΕΡ.

Οι γονείς/φροντιστές κάθονται σε κύκλο πάνω σε αναπαυτικές μαξιλάρες, έχοντας τα παιδιά στην αγκαλιά τους κατά τη διάρκεια της παράστασης. (40 λεπτά).

Παιδαγωγική επιμέλεια

Η παράσταση έχει δημιουργηθεί σε συνεργασία με τη Φωτεινή Καραγρηγόρη (“Lemonhood“), εκπαιδευτικό και παιδαγωγό πρώιμης παιδικής ηλικίας (MSSc Child Studies, MEd), με στόχο την παροχή πολύτιμων ερεθισμάτων που ενισχύουν την ψυχοκινητική και συναισθηματική ανάπτυξη των βρεφών.

Τα βρέφη και οι συνοδοί τους έχουν την ευκαιρία να μοιραστούν στιγμές χαράς, παρατήρησης και τρυφερότητας, ενώ παράλληλα ενθαρρύνεται η κοινωνικοποίηση μέσα από τη θεατρική τέχνη.

Πρακτικές πληροφορίες

Κάθε παράσταση φιλοξενεί έως 20 ζευγάρια (βρέφος-συνοδός).

Όλα τα παιχνίδια, τα αντικείμενα και το δάπεδο απολυμαίνονται σχολαστικά με ειδικά, ασφαλή για βρέφη, καθαριστικά, διατηρώντας υψηλό επίπεδο υγιεινής.

Σημαντική σημείωση

Το εισιτήριο των 18 ευρώ εξασφαλίζει μια μαξιλάρα επί σκηνής σε έναν ενήλικα με ένα παιδί. Επιπλέον ενήλικες μπορούν να απολαύσουν την παράσταση από τις θέσεις του θεάτρου.

Συντελεστές

Ηθοποιοί: Νάγια Ζαχαρή, Μαρία Καραμάνη

Σκηνοθετική επιμέλεια: Μαρία Καραμάνη

Πρωτότυπη μουσική: Σωτήρης Κούλης

Επιμέλεια παραγωγής: ArtShuttle AMKE

Θέατρο ΕΛΕΡ

Φρυνίχου 10, Αθήνα 105 58 (Σταθμός ΜΕΤΡΟ Ακρόπολη)

Κάθε Σάββατο στις 10:00 π.μ. και στις 11:30 π.μ.

Εισιτήρια: 9€ ενήλικες, 9€ βρέφη

Απαραίτητη κράτηση θέσεων: ticketservices.gr

Πληροφορίες: 690 6060 927 / 211 7353 928

PUSH UP
2026-01-25 20:00 - 22:00, 2026-01-31 21:00 - 23:00, 2026-02-01 20:00 - 22:00, 2026-02-07 19:00, 2026-02-08 19:00, 2026-02-14 21:00 - 23:00, 2026-02-15 19:00, 2026-02-21 21:00 - 23:00 and 6 more dates
«Άνθρωποι που βρίσκονται την ίδια στιγμή μέσα στο ίδιο δωμάτιο, βλέπουν εντελώς διαφορετικά πράγματα».

Το έργο του Ρόλαντ Σιμμέλπφενιγκ, σε μετάφραση, διασκευή και σκηνοθεσία της Έφης Ρευματά, είναι ένας καυστικός, σύγχρονος καθρέφτης του εργασιακού κόσμου. Με χιούμορ, ένταση και συνεχείς ανατροπές, η παράσταση βυθίζεται στα άδυτα μιας πολυεθνικής, όπου η προσωπική και επαγγελματική ανέλιξη μετατρέπεται σε αγώνα επιβίωσης — και όλοι κάνουν push-up.

Μέσα από το ετήσιο πάρτι μιας πολυεθνικής Εταιρίας, γνωρίζουμε τους μοναχικούς, φιλόδοξους εργαζόμενούς της. Η γυναίκα του ιδιοκτήτη της Εταιρίας ασκεί όλη την εξουσία της σε μια πολύ νεότερη αδίστακτη υπάλληλο, που όχι μόνο τη ζηλεύει αλλά και τη φοβάται. Δύο ανερχόμενα στελέχη, ένας άνδρας και μια γυναίκα που πρόκειται να συνεργαστούν για τη νέα καμπάνια της Εταιρίας, συνευρίσκονται για ένα περιστασιακό σεξ μέσα στο γραφείο του ιδιοκτήτη. Τέλος, ο μεγαλύτερος σε ηλικία εργαζόμενος της Εταιρίας, λίγο πριν τη συνταξιοδότησή του, ονειρεύεται τη νέα θέση στο Ντουμπάι, αλλά έχει να ανταγωνιστεί τον νεαρό, εθισμένο στο διαδίκτυο, αλλά τάχιστα ανερχόμενο προστατευόμενό του. Κι ένας επιστάτης που ξέρει όλα τα μυστικά.

Ποιος θα καταρρεύσει πρώτος; Ποιος θα ανέλθει; Ποιος θα πατήσει «επί πτωμάτων»; Ποιος θα πάρει τη θέση στο Ντουμπάι; Ποιος δε θα αφήσει την Εταιρία να καταβροχθίσει το σώμα και το μυαλό του; Ποιος θα μείνει αλώβητος;

Ποιος δε θα κάνει push-up;

Σκηνοθετικό Σημείωμα:

Ένα έργο που, με χιούμορ και συνεχόμενες ανατροπές, βάζει τον θεατή στα άδυτα μιας μεγάλης πολυεθνικής, όπου οι υπάλληλοι εργάζονται με πάθος, ευέλικτα και ανορθόδοξα, παχαίνουν τρώγοντας τσιπς μπροστά στον υπολογιστή ή γυμνάζονται για να είναι σε φόρμα και ερωτεύονται χωρίς να τολμούν να το παραδεχτούν ούτε στον εαυτό τους, αφού το κυνήγι για προσωπική και επαγγελματική εξέλιξη έχει τον πρωταγωνιστικό ρόλο. Όλοι και όλα θυσιάζονται στον βωμό της επιτυχίας. Τα ζευγάρια των ηρώων μας μπλέκονται σε συγκρούσεις και αντιπαραθέσεις, μέσα από σχέσεις εξουσίας, έμφυλες διακρίσεις και ηλικιακό ρατσισμό. Σύντομα, αντιλαμβανόμαστε όμως πως το κάθε ζευγάρι είναι, στην πραγματικότητα, οι δύο διαφορετικές όψεις του ίδιου χαρακτήρα. Ίδιες λέξεις που προφέρονται από διαφορετικά στόματα αποκτούν διαφορετική σημασία. Όπως επισημαίνει και ο ίδιος ο Schimmelpfennig: «Άνθρωποι που βρίσκονται την ίδια στιγμή μέσα στο ίδιο δωμάτιο βλέπουν εντελώς διαφορετικά πράγματα».

Έφη Ρευματά

Λίγα λόγια για τον συγγραφέα:

Ο Ρόλαντ Σιμμέλπφενιγκ (Roland Schimmelpfennig) είναι ένας από τους σημαντικότερους σύγχρονους Γερμανούς θεατρικούς συγγραφείς. Γεννημένος το 1967, τα έργα του παίζονται διεθνώς σε περισσότερες από 40 χώρες και ξεχωρίζουν για τη σύγχρονη δραματουργία και τη διεισδυτική ματιά στις ανθρώπινες σχέσεις και τις δομές εξουσίας. Έχει τιμηθεί, μεταξύ άλλων, με το Mülheimer Dramatikerpreis, ένα από τα σημαντικότερα βραβεία γερμανόφωνης δραματουργίας, καθώς και με πολλές ακόμη διεθνείς διακρίσεις. Ανάμεσα στα πιο γνωστά έργα του είναι τα Push Up, Arabian Night, Der Goldene Drache και ο Idomeneus, που έχει βραβευτεί με το Eurodrama 2015 και έχει μεταφράσει η Έφη Ρευματά.

Συντελεστές:

Κείμενο: Ρόλαντ Σιμμέλπφενιγκ (Roland Schimmelpfennig)

Μετάφραση – Διασκευή – Σκηνοθεσία: Έφη Ρευματά

Σκηνικά – Κοστούμια: Μαργαρίτα Τζαννέτου

Επιμέλεια κίνησης- Χορογραφία: Άννα Μάγκου

Μουσική σύνθεση: Φοίβος Σαμαρτζής

Σχεδιασμός φωτισμών: Αντώνης Καρανδεινός

Βοηθός σκηνοθέτη: Γεωργία Γιαννουλάκη

Φωτογράφος – Video: Θοδωρής Φράγκος

Επεξεργασία Video: Χριστίνα Πάτκοβα

Επικοινωνία : Γιώτα Δημητριάδη

Εκτέλεση παραγωγής – Social Media: Γεωργία Γιαννουλάκη

Διεύθυνση παραγωγής: Αντώνης Λάμπρος

Παραγωγή: Θεατρικές Παραγωγές Bright Α.Μ.Κ.Ε (Bright Productions)

Παίζουν:

Κώστας Ανταλόπουλος, Αθανασία Κουρκάκη, Θεμιστοκλής Μαλεσάγκος, Φανή Παναγιωτίδου, Νίκος Στεργιώτης και Βιβή Φωτοπούλου

Ακούγεται η φωνή του Γιώργου Νινιού

Ευχαριστίες:

Έλευθερία Λεμοντζόγλου, Νίκος Σταυράκης, Συλβάνα Θεοδοσίου, Μαργαρίτα Τσαούση, Ιάσωνας Τραντάς, Κώστας Σκαρλάτος, Κωστής Πετρόπουλος

ΠΡΟΣΩΠΑ ΣΤΗΝ ΑΜΜΟ
2026-04-17 21:00 - 22:30, 2026-04-18 21:00 - 22:30, 2026-04-19 20:00 - 21:30, 2026-04-24 21:00 - 22:30, 2026-04-25 21:00 - 22:30, 2026-04-26 20:00 - 21:30
Τα Πρόσωπα στην Άμμο του Γιάννη Τσαμαντάκη αρθρώνονται ως μια μουσικοθεατρική σύνθεση πάνω στη μνήμη και τον χρόνο, με άξονα τις μεταμορφώσεις που εγγράφει η ανθρώπινη εμπειρία.

Η παράσταση, σε σκηνοθεσία Δημήτρη Κομνηνού, παρουσιάζεται στο Θέατρο ΕΛΕΡ από τις 17 Απριλίου έως τις 17 Μαΐου 2026, με την υποστήριξη και υπό την αιγίδα του Υπουργείου Πολιτισμού.

Η δραματουργική της δομή αναπτύσσεται μέσα από εναλλαγές λόγου και τραγουδιού, χωρίς γραμμική αφήγηση, προτείνοντας μια διαδρομή όπου οι σταθμοί της ζωής δεν διατάσσονται χρονικά αλλά συνυπάρχουν. Παιδικότητα, έρωτας, μνήμη και απώλεια αναδύονται ως επιμέρους καταστάσεις μιας ταυτότητας που διαρκώς ανασυντίθεται.

Κεντρική θέση κατέχει η παρουσία της Λυδίας Φωτοπούλου, η οποία εμφανίζεται κινηματογραφημένη ως εικονική αφηγήτρια, λειτουργώντας περισσότερο ως συνδετικός κρίκος παρά ως αφηγηματικό πρόσωπο.

Επί σκηνής, τρεις ηθοποιοί και τέσσερις μουσικοί συγκροτούν ένα ενιαίο εκτελεστικό σώμα, όπου τα όρια ανάμεσα στον λόγο, τη μουσική και τη δράση παραμένουν ρευστά.

Χωρίς να επιδιώκει την αναπαράσταση, η παράσταση εστιάζει στη δημιουργία μιας εμπειρίας που αφορά τα ίχνη που αφήνει ο χρόνος πάνω στο ανθρώπινο υλικό. Όπως τα αποτυπώματα στην άμμο, πριν από την αναπόφευκτη εξάλειψή τους.

Ταυτότητα παράστασης

Θέατρο ΕΛΕΡ17 Απριλίου – 17 Μαΐου 2026

Παρασκευή και Σάββατο 21:00Κυριακή 20:00

Διάρκεια68 λεπτά

Προπώλησηhttps://www.ticketservices.gr/event/theatro-eler-prosopa-stin-ammo/

Παραγωγή: ΘέατροΣαλαμίνας – Odysseia Cultural Project

Συντελεστές

Κείμενο & μουσικήΓιάννης Τσαμαντάκης

ΣκηνοθεσίαΔημήτρης Κομνηνός

ΗθοποιοίΛυδία Φωτοπούλου*Φοίβος ΠαπακώσταςΜαρία ΛατσίνουΓιάννης Τσαμαντάκης

Επιμέλεια κίνησηςΑνθή Θεοφιλίδη

Σχεδιασμός φωτισμού

Ιφιγένεια Γιαννιού

ΕνορχήστρωσηΓιάννης Τσόλκας

Μουσικοί επί σκηνήςΓιώργος Χατζής – πιάνο

Σωκράτης Γανιάρης – κρουστάΚώστας Μπορμπόλης – μπάσοΚώστας Σταϊκος – πνευστά

Βοηθός σκηνοθέτηΜαρία Ρήγα

VisualsClaudio BolivarΓρηγόρης Πανόπουλος

Απόστολος Κουτσιανικούλης

*Η παρουσία της Λυδίας Φωτοπούλου εγγράφεται σκηνικά μέσα από προκινηματογραφημένη εμφάνιση.

Το Χελιδόνι
2026-04-20 21:00 - 23:00, 2026-04-21 21:00 - 23:00, 2026-04-27 21:00 - 23:00
του Γκιλιέμ Κλούα

Σκηνοθεσία: Γιάννης Αναστασάκης

Ένα σύγχρονο κοινωνικό δράμα

Το σπουδαίο έργο «Το Χελιδόνι» του Ισπανού συγγραφέα Γκιλιέμ Κλούα παρουσιάζεται από τις 20 Απριλίου, κάθε Δευτέρα και Τρίτη στο Θέατρο ΕΛΕΡ, σε σκηνοθεσία Γιάννη Αναστασάκη. Τους δυο ρόλους του έργου ερμηνεύουν η Μαρία Τσιμά και ο Κυριάκος Μαρκάτος.

Το «ΧΕΛΙΔΟΝΙ» έχει διαγράψει μια σημαντική διεθνή πορεία, με επιτυχημένες παραστάσεις σε όλες τις μεγάλες πόλεις της Ισπανίας, στο Λονδίνο, στην Ιταλία, στη Ρουμανία, στην Ουρουγουάη, στη Βραζιλία, στο Πουέρτο Ρίκο, στο Περού, στην Κύπρο, καθώς και στις Ηνωμένες Πολιτείες (Μαϊάμι, Νέα Υόρκη, Σικάγο). Στην Αθήνα έχει ανέβει δύο φορές, γνωρίζοντας ιδιαίτερα θετική ανταπόκριση από το κοινό και την κριτική. Το έργο— γραμμένο με αφορμή την τρομοκρατική επίθεση στο «Pulse» nightclub στο Ορλάντο το 2016 — δεν λειτουργεί ως χρονικό ενός γεγονότος, αλλά ως μια βαθιά ανθρώπινη διερεύνηση του τραύματος που αφήνει πίσω του. Ο Κλούα μετατρέπει την πληγή σε ένα πυκνό, εσωτερικό δράμα για τη μνήμη, την απώλεια και τη δύσκολη διαδρομή προς τη συγχώρεση και την αποδοχή του άλλου.

Η δράση εκτυλίσσεται σε ένα διαμέρισμα, σε ένα μάθημα φωνητικής που ξεκινά ως μια τυπική συνάντηση. Πολύ γρήγορα όμως οι δύο χαρακτήρες, η Αμέλια κι ο Ραμόν, καταλαβαίνουμε πως συνδέονται με έναν τρόπο βαθύτερο και πιο οδυνηρό απ’ όσο φαίνεται αρχικά. Ο διάλογός τους εξελίσσεται σε μια σταδιακή σύγκρουση, όπου ο πόνος, η άρνηση και η ενοχή έρχονται στην επιφάνεια. Ένα ψυχολογικό δράμα που μιλά καθαρά κι ειλικρινά για τη βία απέναντι στη διαφορετικότητα και για το κόστος που αφήνει αυτή η βία πίσω της. Χωρίς διδακτισμό και χωρίς εύκολες λύσεις, το έργο κι η παράσταση προσπαθούν να οδηγήσουν τους ήρωες και το κοινό σε μια άμεση επαφή με την αλήθεια.

ΣΥΝΤΕΛΕΣΤΕΣ

Μετάφραση: Μαρία Χατζηεμμανουήλ

Σκηνοθεσία: Γιάννης Αναστασάκης

Σκηνικά – Κοστούμια: Αλέγια Παπαγεωργίου

Μουσική: Αντώνης Παπανικολάτος

Σχεδιασμός φωτισμών: Βασίλης Παπακωνσταντίνου – Εβίνα Βασιλακοπούλου

Graphic Designer: Όλγα Κουτρουμάνου

Φωτογραφίες: Θεόφιλος Τσιμάς

Τρέιλερ: Χρήστος Συμεωνίδης

Βοηθός σκηνοθέτη: Μαρία Κουρή

Βοηθός σκηνογράφου: Δανάη Αλιφραγκή

Παραγωγή: MEMENTO MORRI ΑΜΚΕ

Οργάνωση παραγωγής: Μαρία Κουρή

Επικοινωνία – Δημόσιες σχέσεις: Μαρίκα Αρβανιτοπούλου | Art Ensemble

Παίζουν: Μαρία Τσιμά – Κυριάκος ΜαρκάτοςΤους στίχους του τραγουδιού “Το χελιδόνι” έγραψε η Μαρία Τσιμά
